[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.11.2006

COM(2006) 707 τελικό

2005/0041 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με

την πρόταση απόφασης για τη θέσπιση του προγράμματος «Ευρώπη για τους πολίτες» για την περίοδο 2007-2013 (COM(2005) 116 τελικό)

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2005/0041 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με

την πρόταση απόφασης για τη θέσπιση του προγράμματος «Ευρώπη για τους πολίτες» για την περίοδο 2007-2013 (COM(2005) 116 τελικό)

1. ΕΙΣΑΓΩΓΗ

Το άρθρο 251 παράγραφος 2 τρίτο εδάφιο στοιχείο γ) της Συνθήκης ΕΚ προβλέπει ότι η Επιτροπή διατυπώνει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η θέση της Επιτροπής στις τροπολογίες που ψήφισε το Κοινοβούλιο είναι η ακόλουθη.

2 . ΙΣΤΟΡΙΚΟ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2005) 116 τελικό – 2005/0041(COD)): | 14 Απριλίου 2005 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 26 Οκτωβρίου 2005 |

Ημερομηνία γνωμοδότησης της Επιτροπής των Περιφερειών: | 17 Νοεμβρίου 2005 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 5 Απριλίου 2006 |

Ημερομηνία πολιτικής συμφωνίας στο Συμβούλιο: | 18 Μαΐου 2006 |

Ημερομηνία έκδοσης της κοινής θέσης: | 25 Σεπτεμβρίου 2006 |

Ημερομηνία γνωμοδότησης σε δεύτερη ανάγνωση: | 25 Οκτωβρίου 2006 |

3 . ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η παρούσα πρόταση απόφασης αφορά τη θέσπιση προγράμματος για την προώθηση της ενεργού συμμετοχής του ευρωπαίου πολίτη στα κοινά, «Ευρώπη για τους πολίτες», που θα αποτελέσει τη συνέχεια του υφιστάμενου προγράμματος για τη συμμετοχή του ευρωπαίου πολίτη στα κοινά (2004-2006) από την 1η Ιανουαρίου 2007. Το εν λόγω πρόγραμμα προορίζεται να συμβάλλει στην αντιμετώπιση μιας σημαντικής πρόκλησης για την Ευρωπαϊκή Ένωση, δηλαδή της γεφύρωσης του χάσματος μεταξύ των πολιτών και των ευρωπαϊκών θεσμικών οργάνων, προσφέροντάς τους τη δυνατότητα να συμμετέχουν ενεργά στην οικοδόμηση της Ευρώπης. Το προτεινόμενο πρόγραμμα που λήγει, αφενός, εξασφαλίζει τη συνέχεια ως προς το τρέχον πρόγραμμα συμμετοχής των πολιτών και, αφετέρου, δρομολογεί νέες δραστηριότητες με στόχο την ενθάρρυνση της συνεργασίας μεταξύ των πολιτών και των οργανώσεων της κοινωνίας των πολιτών των διάφορων χωρών που συμμετέχουν στο πρόγραμμα.

Περιλαμβάνει τέσσερις ενέργειες, που επεξεργάζονται το θέμα της ενεργού συμμετοχής του ευρωπαίου πολίτη στα κοινά με συμπληρωματικό τρόπο: «Ενεργοί πολίτες για την Ευρώπη» (I), «Η ενεργός κοινωνία των πολιτών στην Ευρώπη» (II), «Μαζί για την Ευρώπη» (III) και «Ενεργός ευρωπαϊκή μνήμη» (IV).

4. ΓΝΩΜΗ ΤΗΣ ΕΠΙΤΡΟΠΗΣ ΕΠΙ ΤΩΝ ΤΡΟΠΟΛΟΓΙΩΝ ΠΟΥ ΕΝΕΚΡΙΝΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Η Επιτροπή αποδέχεται τις τέσσερις τροπολογίες που ενέκρινε το Ευρωπαϊκό Κοινοβούλιο. Οι τροπολογίες αυτές είναι αποτέλεσμα συνολικής συμφωνίας συμβιβασμού ανάμεσα στο Ευρωπαϊκό Κοινοβούλιο και το Συμβούλιο κατά τη δεύτερη ανάγνωση. Οι τροπολογίες συνάδουν με τους στόχους της αρχικής πρότασης της Επιτροπής και με την ανακοίνωση της Επιτροπής για την κοινή θέση.

Η πρώτη τροπολογία αφορά την προώθηση της ανοχής στους στόχους του προγράμματος.

Η δεύτερη τροπολογία είναι τεχνικής φύσης και αφορά τη μείωση από 20 ημέρες σε μία ημέρα για το διάστημα μεταξύ της δημοσίευσης της απόφασης και της έναρξης ισχύος της, η οποία πρόκειται να επιταχύνει την έναρξη της εφαρμογής του προγράμματος.

Η τρίτη και η τέταρτη τροπολογία αφορούν το ποσοστό του προϋπολογισμού για τις ενέργειες I και II. Σύμφωνα με αυτές, τουλάχιστον το 45 % του προϋπολογισμού θα διοχετευθεί στην ενέργεια I και περίπου το 31% θα διοχετευθεί στην ενέργεια II.

5. ΣΥΜΠΕΡΑΣΜΑ

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.

6. ΔΗΛΩΣΗ ΤΗΣ ΕΠΙΤΡΟΠΗΣ

Η Επιτροπή υπέβαλε μονομερή δήλωση επί τη ευκαιρία του καθορισμού της κοινής θέσης (βλ. παράρτημα I).

ΠΑΡΑΡΤΗΜΑ

Δήλωση της Επιτροπής σχετικά με το συνολικό προϋπολογισμό

Η Επιτροπή επιθυμεί να επισημάνει στη νομοθετική αρχή ότι, το αργότερο μέχρι την τελική δημοσίευση της εν λόγω πράξης στην ΕΕΕΕ, πρέπει να εκφραστεί σε τρέχουσες τιμές το συνολικό ποσό της χρηματοδότησης που αναφέρεται στη βασική πράξη. Αυτό συνάδει με την πάγια δημοσιονομική πρακτική και επιτρέπει να διασφαλίζεται με απόλυτη διαφάνεια η τήρηση της απόφασης της νομοθετικής αρχής. Για το εν λόγω πρόγραμμα, το σχετικό ποσό, εκφρασμένο σε τρέχουσες τιμές, ανέρχεται σε 215 εκατομμύρια ευρώ.